CELEX: 62021CN0630
Language: mt
Date: 2021-10-13 00:00:00
Title: Kawża C-630/21: Talba għal deċiżjoni preliminari mressqa mill-Oberlandesgericht Stuttgart (il-Ġermanja) fit-13 ta’ Ottubru 2021 – O.K. vs Mercedes-Benz Bank AG

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/6
            
         
      Talba għal deċiżjoni preliminari mressqa mill-Oberlandesgericht Stuttgart (il-Ġermanja) fit-13 ta’ Ottubru 2021 – O.K. vs Mercedes-Benz Bank AG
      (Kawża C-630/21)
      (2022/C 73/08)
      Lingwa tal-kawża: il-Ġermaniż
      
         Qorti tar-rinviju
      
      Oberlandesgericht Stuttgart
      
         Partijiet fil-kawża prinċipali
      
      
         Rikorrent: O.K.
      
         Konvenut: Mercedes-Benz Bank AG
      
         Domandi preliminari
      
      
                  1)
               
               
                  L-Artikolu 14 tad-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar ftehim ta’ kreditu għall-konsumatur u li tħassar id-Direttiva tal-Kunsill 87/102/KEE (1) għandu jiġi interpretat fis-sens li d-dritt ta’ rtirar tal-konsumatur ma jeżistix iktar meta l-ftehim ta’ kreditu jkun ġie għal kollox eżegwit miż-żewġ partijiet?
               
            
                  2)
               
               
                  Fil-każ li l-ewwel domanda tingħata risposta fin-negattiv:
                  L-Artikolu 14 tad-Direttiva 2008/48 jipprekludi dispożizzjoni tad-dritt nazzjonali ta’ Stat Membru li għandha bħala effett li tipprekludi l-possibbiltà għall-konsumatur li jkompli jeżerċita d-dritt ta’ rtirar tiegħu meta l-ftehim ta’ kreditu jkun ġie għal kollox eżegwit miż-żewġ partijiet?
               
            
                  3)
               
               
                  Fil-każ li t-tieni domanda tingħata risposta fin-negattiv u t-tieni domanda tingħata risposta fil-pożittiv:
                  L-Artikolu 14(3) tad-Direttiva 2008/48 jipprekludi dispożizzjoni tad-dritt nazzjonali ta’ Stat Membru li tipprovdi li konsumatur li jkun effettivament eżerċita d-dritt ta’ rtirar tiegħu bbażat fuq l-Artikolu 14(1) tad-Direttiva 2008/48 għandu fil-konfront tal-kreditur dritt għal restituzzjoni tal-benefiċċji meħuda minn dan tal-aħħar fir-rigward tal-ħlasijiet imwettqa mill-imsemmi konsumatur sal-irtirar?
               
            
         (1)  ĠU 2008, L 133, p. 66., rettifiki fil-ĠU 2009, L 207, p. 14, fil-ĠU 2010, L 199, p. 40, u fil-ĠU 2011, L 234, p. 46.